laion/Wikipedia-Exotic huggingface dataset:
ცხენისწაბლა

ცხენისწაბლა (ლათ. Aesculus) — ხეების, იშვიათად ბუჩქების გვარი საპინდუსისებრთა ოჯახისა. 15-მდე (სხვა მონაცემებით, 25-მდე) სახეობა ბუნებრივად იზრდება ევროპაში, აზიასა და ჩრდილოეთ ამერიკაში. უფრო გავრცელებულია ჩვეულებრივი ცხენისწაბლა (ლათ. Aesculus hippocastanum), რომელიც ხშირად გვხვდება ბაღ-პარკებში. მისი სიმაღლე 30 მეტრს აღწევს, ღეროს დიამეტრი 2 მეტრამდეა. ქერქის ნაყენს (ვენოსტაზინი) წვეთების სახით ხმარობენ ვენების გაგანიერების (ვარიკოზის), თრომბოფლებიტის, ათეროსკლეროზისა და სხვა დაავადებათა სამკურნალოდ. დეკორატიული თვალსაზრისით საინტერესოა ჰიბრიდული წითელყვავილა ცხენისწაბლა (ლათ. Aesculus pavia X A.hippocastanum), რომლის თითო-ოროლა ეგზემპლარი გვხვდება ბათუმში, ქუთაისში, ლიკანში, წინანდალში, თბილისში ( ახალგაზრდობის სასახლის ბაღი). ბაშინჯაყელი ნ., ქართული საბჭოთა ენციკლოპედია, ტ. 11, თბ., 1987. — გვ. 251. ვიკისაწყობში არის გვერდი თემაზე: ცხენისწაბლა NCCAM.nih.gov Horse Chestnut page NIH.gov Horse Chestnut page დაარქივებული 2008-09-16 საიტზე Wayback Machine. Naturalpedia დაარქივებული 2012-10-06 საიტზე Wayback Machine. Taxon page for Cameraria ohridella Deschka & Dimic 1986 ↑ ცხენისწაბლა (TSN 28721). ინტეგრაციული ტაქსონომიის საინფორმაციო სისტემა.
აგეურთის კოშკი

აგეურთის კოშკი – კოშკი ახმეტის მუნიციპალიტეტში. მდებარეობს ნასოფლარ აგეურთის ტერიტორიაზე (ომალოს თემში). განეკუთვნება გვიანდელ შუა საუკუნეებს. გეგმით კოშკი თითქმის კვადრატულია (3,9 X 3,6 მ), ზემოთ შევიწროვებული. ნაგებია ფიქალით. წყობა მშრალია. მესამე სართულის აღმოსავლეთ და სამხრეთ კედლები გარედან მიწანარევი ნაკელით ყოფილა შელესილი. კოშკი დაზიანებულია: ჩამონგრეულია სახურავი და სართულშუა გადახურვა. მონგრეულია IV სართულის კედლების ზედა ნაწილი. I სართულზე შესასვლელი სამხრეთიდანაა. კარი თაღოვანია. მეორე სართულის ჩრდილოეთ კედელში განიერი თაღოვანი კარია, ხოლო დასავლეთ და სამხრეთ კედლებში - თითო თაღოვანი სარკმელი. III სართულის ჩრდილოეთ კედელში ორი სწორკუთხა სარკმელია გაჭრილი, დანარჩენ კედლებში თითო სარკმელია. IV სართულზე, აღმოსავლეთ და დასავლეთ კედლებში სალოდეებია მოწყობილი, სამხრეთ და ჩრდილოეთ კედლებში კი - თითო სათოფური. კოშკის სართულშუა გადახურვა ხის კოჭებზე ყოფილა გამართული (შემორჩენილია კოჭების ბუდეები). თოფურია ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 44-45.
ალისგორის ციხე-სახლი

ალისგორის ციხე-სახლი — ციხე-სახლი ახმეტის მუნიციპალიტეტში. მდებარეობს ნასოფლარ ალისგორის ტერიტორიაზე (ომალოს თემში), სოფლის განაპირას, აღმოსავლეთით, ფერდობზე. განეკუთვნება გვიანდელ შუა საუკუნეებს. შენობა ხუთსართულიანია, ზემოთკენ შევიწროებული. გეგმით თითქმის კვადრატს უახლოვდება (6,6 X 6 მ). ნაშენია ფიქლით. წყობა მშრალია. კოშკი ძლიერ დაზიანებულია: დანგრეულია დასავლეთ კედელი და სამხრეთ კედლის დასავლეთ ნახევარი; მეხუთე სართულის მხოლოდ აღმოსავლეთ და სამხრეთ კედლების მცირე ნაწილიღაა შემორჩენილი. I სართულზე შესასვლელი აღმოსავლეთიდანაა. კარი თაღოვანია. დანარჩენი კედლები ყრუა. II სართულის აღმოსავლეთ კედელში თაღოვანი სარკმელია, სამხრეთ და ჩრდილოეთ კედლებში კი, თითო სათოფური. III სართულის ჩრდილოეთ კედელში თაღოვანი კარი და ერთი სათოფურია, აღმოსავლეთ კედელში ორი თაღოვანი სარკმელი, სამხრეთ კედლის შემორჩენილ ნაწილში - ერთი სათოფური. IV სართულის აღმოსავლეთ კედელში ერთი თაღოვანი სარკმელია, ჩრდილოეთ კედელში ერთი სათოფური. V სართულის აღმოსავლეთ და სამხრეთ კედელში სალოდის კვალი შეიმჩნევა. შენობის სართულშუა გადახურვა ხის ძელებზე ყოფილა გამართული (შემორჩენილია ძელების საყრდენი ბუდეები). გარედან მესამე სართულის კარის თავზე კედლიდან მცირედ გამოშვერილი ფიქლებით მოწყობილია თარო. ქალდანი ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 54.
არგოხის კოშკი

არგოხის კოშკი — კოშკი ახმეტის მუნიციპალიტეტში. მდებარეობს სოფელ არგოხის ჩრდილო-აღმოსავლეთით, სასაფლაოზე განეკუთვნება გვიანდელ შუა საუკუნეებს. კოშკი გეგმით კვადრატულია (5,8 X 5,8 მ), ნაგებია ნატეხი ქვით. ფასადებზე აქა-იქ მოზრდილი ქვებიცაა გამოყენებული. კედლები შიგნიდან და გარედან შებათქაშებულია. ძეგლი დაზიანებულია: შემორჩენილია ოთხი სართული, ჩამონგრეულია სართულშუა გადახურვები, პირველი სართული სანახევროდ ნანგრევებითაა ამოვსებული. I სართულზე შესასვლელი აღმოსავლეთ კედლის ჩრდილოეთ კიდეშია. კარი გადახურულია ერთმანეთზე კუთხით მიბჯენილი ორი ქვით. აღმოსავლეთ კედელში, გარდა კარისა, ერთი მცირე კვადრატული სარკმელია, რომელსაც ქვის თხელი ფილების ჰორიზონტალური გადახურვა აქვს. სამხრეთ კედლის დასავლეთ კიდეში ერთი, ხოლო ჩრდილოეთ კედლის დასავლეთ ნაწილში ორი ნიშია. II სართულზე, სამხრეთ და აღმოსავლეთ კედლებში, თითო მცირე კვადრატული სარკმელია. სამხრეთ სარკმლის ქვემოთ პატარა ნიშია. თითო ნიშია დასავლეთ და ჩრდილოეთ კედლებში. დასავლეთ კუთხეში პატარა ქვევრი ყოფილა ჩასმული (შემორჩენილია კვალი). III სართულის, აღმოსავლეთ კედლის უმეტესი ნაწილი დანგრეულია. ჩრდილოეთ კიდეში შემორჩენილია მაღალი ღიობის წირთხლის ნაწილი. ჩრდილოეთ კედელში სამი პატარა ნიშია, დასავლეთ კედლის ჩრდილოეთ კიდეში - ერთი. სართულშუა გადახურვა ხის ძელებზე ყოფილა გამართული (შემორჩენილია ბუდეები). სართულები ერთმანეთს მისადგმელი კიბით უკავშირდებოდა. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 54-55.
კრონშტადტი

კრონშტადტი (რუს. Кронштадт) — საპორტო ქალაქი რუსეთში, მდებარეობს კუნძულ კოტლინზე, ესაზღვრება ფინეთის ყურეში მდებარე პატარა კუნძულებს. წარმოადგენს კრონშტადტის რაიონის ერთადერთ მუნიციპალურ ერთეულს, ადმინისტრაციულად ეკუთვნის ფედერალური მნიშვნელობის ქალაქ სანქტ-პეტერბურგს. 2010 წლის მონაცემებით მოსახლეობა 43 005 ადამიანს შეადგენდა. 1983 წლამდე კუნძულზე და ამავდროულად ქალაქში მოხვედრაც, მხოლოდ წყლის ტრანსპორტით შეიძლებოდა. თუმცა ახლა უკვე ქალაქში მოხვედრა საგზაო ტრანსპორტითაც შესაძლებელია, სანქტ-პეტერბურგის დამცავ ჯებირზე გაყვანილია რგოლისებრი ავტომაგისტრალი, რომლის საშუალებითაც ქალაქში მოხვედრა შეიძლება. 2011 წელს გაიხსნა ორკილომეტრიანი გვირაბი, რომელიც ფინეთის ყურის ქვეშ გადის, მისი მშენებლობა პეტერბურგის წყლისგან დამცავი სისტემის ფარგლებში მოხდა, ეს დამცავი ნაგებობა მოიცავს, ასევე 25 კილომეტრიან საგზაო მაგისტრალს, 11 დამცავ დამბას, 6 წყალგაუმტარ ნაგებობას, ხიდებს და სხვა. 1990 წელს ქალაქის ისტორიული ცენტრი იუნესკოს მსოფლიოს მემკვიდრეობის სიაში შევიდა (მიეკუთვნება სანქტ-პეტერბურგის ისტორიულ ცენტრსა და მასთან დაკავშირებულ ძეგლებს). 2009 წლის აპრილში ქალაქს „სამხედრო დიდების ორდენი“ მიენიჭა. მსოფლიო მემკვიდრეობის ძეგლების სია ევროპაში იუნესკოს მსოფლიო მემკვიდრეობის ძეგლები რუსეთში კრონშტადტის ადგილობრივი ადმინისტრაცია დაარქივებული 2022-05-31 საიტზე Wayback Machine. კრონშტადტის რაიონის ადმინისტრაცია დაარქივებული 2011-09-28 საიტზე Wayback Machine. კრონშტადტის ისტორია დაარქივებული 2011-11-06 საიტზე Wayback Machine. ↑ Госкомстат РФ. Итоги ВПН 2010. Том 1. Численность и размещение населения დაარქივებული 2013-03-15 საიტზე Wayback Machine. : 11. Численность населения России, федеральных округов, субъектов Российской Федерации, городских округов, муниципальных районов, городских и сельских поселений დაარქივებული 2022-03-03 საიტზე Wayback Machine. ↑ Общая информация о районе (визитная карточка). დაარქივებულია ორიგინალიდან — 2010-09-05. ციტირების თარიღი: 2013-02-09. ↑ Госкомстат РФ. Итоги ВПН 2010. Том 1. Численность и размещение населения დაარქივებული 2013-03-15 საიტზე Wayback Machine. : 11. Численность населения России, федеральных округов, субъектов Российской Федерации, городских округов, муниципальных районов, городских и сельских поселений დაარქივებული 2022-03-03 საიტზე Wayback Machine. ↑ Кронштадту присвоено звание «Город воинской славы». დაარქივებულია ორიგინალიდან — 2009-05-03. ციტირების თარიღი: 2013-02-09.
სემ უორთინგტონი

სემუელ ჰენრი ჯონ უორთინგტონი (ინგლ. Sam Worthington, დ. 2 აგვისტო, 1976) — ინგლისური წარმოშობის ავსტრალიელი მსახიობი. მან სახელი გაითქვა მთავარი როლების შესრულებით ფილმებში ავატარი, ტერმინატორი: გადარჩენა, ტიტანთა ბრძოლა და მის გაგრძელებაში, ტიტანთა რისხვა. სემი გამოჩნდა ასევე ვიდეო-თამაშში Call of Duty: Black Ops და მის გაგრძელებაში, Call of Duty: Black Ops II. 2004 წელს სემმა მიიღო AFI-ს ჯილდო „საუკეთესო მსახიობი მამაკაცი მთავარ როლში“ ფილმისთვის Somersault. 2010 წელს იგი დაჯილდოვდა სატურნის კინოპრემიით „საუკეთესო მამაკაცი მსახიობის“ კატეგორიაში ფილმისთვის ავატარი. 2010 წელს იგი დაჯილდოვდა ავსტრალიის კინოაკადემიის საერთაშორისო კინოპრემიით „საუკეთესო მამაკაცი მსახიობის“ კატეგორიაში ფილმისთვის ავატარი. იმავე წელს თინეიჯერებმა არჩევანი მასზე შეაჩერეს კატეგორიაში „საუკეთესო კინო-მსახიობი: სკაი-ფაი“ ფილმისთვის ავატარი. 2010 წელს გრიფონის ჯილდო ხვდა წილად. 2010 წელსვე დასახელდა წლის მსახიობად შოვესტის მიერ. ↑ Maeve Dermody Gets All the Hot Boys. Au.lifestyle.yahoo.com (10 დეკემბერი, 2009). დაარქივებულია ორიგინალიდან — 2009-12-27. ციტირების თარიღი: 2010-09-12. ↑ Sam Worthington's girlfriend Natalie Mark shones at Inside Flm Awards. The Daily Telegraph (18 ნოემბერი, 2009). დაარქივებულია ორიგინალიდან — 2012-09-04. ციტირების თარიღი: 2010-09-12. ↑ Incident 123082579. Atlanta, Georgia, Police Department via E! Online (3 ნოემბერი, 2012). დაარქივებულია ორიგინალიდან — 2016-01-13. ციტირების თარიღი: 2012-11-5. ვიკისაწყობში არის გვერდი თემაზე: სემ უორთინგტონი სემ უორთინგტონი კინოფილმების ინტერნეტ-მონაცემთა ბაზაში ArtistDirect.com ვიდეო-ინტერვიუ – ტიტანთა შეჯახება დაარქივებული 2016-01-13 საიტზე Wayback Machine.
პაოლო დე ჩელიე

პაოლო დე ჩელიე (Paolo De Ceglie); (დ. 17 სექტემბერი, 1986, აოსტა, იტალია) — იტალიელი ფეხბურთელი, პოზიციით მცველი. იუვენტუსი სერია A (2): 2011-12, 2012-13 სერია B: 2006-07 იტალიის სუპერთასი (2): 2012, 2013 პაოლო დე ჩელიეს გვერდი იუვენტუსის ოფიციალურ საიტზე დაარქივებული 2013-01-17 საიტზე Wayback Machine.
სებასტიან ჯოვინკო

სებასტიან ჯოვინკო (იტალ. Sebastian Giovinco [seˈbastjan dʒoˈviŋko]; დ. 26 იანვარი, 1987) — იტალიელი ფეხბურთელი, რომელიც ამჟამად თამაშობს კანადის კლუბ „ტორონტოსა“ და იტალიის ეროვნულ ნაკრებში. იუვენტუსი სერია A (2): 2012-13, 2013-14 სერია B: 2006-07 იტალიის სუპერთასი (2): 2012, 2013 იტალია 21 ტულონის საერთაშორისო ჩემპიონატი: 2008 უეფას ევროპის 21 წლამდელთა საფეხბურთო ჩემპიონატი: 2009 (ნახევარფინალისტი) იტალია ევროპის ჩემპიონატი: 2012 (ვერცხლის პრიზიორი) სებასტიან ჯოვინკოს გვერდი იუვენტუსის ოფიციალურ საიტზე დაარქივებული 2012-09-13 საიტზე Wayback Machine.
სალმანასარ I

სალმანასარ I (ასურ. შულმანუაშარედუ) — ასურეთის მეფე ძვ. წ. 1280-ძვ. წ. 1260 წლებში. მეფობის დასაწყისში დამსჯელი ექსპედიცია მოაწყო ურარტუს წინააღმდეგ. 3 დღეში დაამარცხა და დაიმორჩილა იგი. წარმატებით დალაშქრა უკვე დასუსტებული მითანი, გადასერა მისი ტერიტორია და მიადგა ევფრატზე მდებარე ქალაქ ქარხემიშს. მითანის ოლქები ასურეთს შეუერთა. დაამარცხა ბაბილონიც. ასურეთის მეფეები ქართული საბჭოთა ენციკლოპედია, ტ. 8, თბ., 1984. — გვ. 694.
კასლგარი

კასლგარი (ირლ. An Caislean gCearr) — სოფელი ირლანდიაში, მდებარეობს გოლუეის საგრაფოში, კონაქტის პროვინციაში. 2002 წლის მონაცემებით სოფლის მოსახლეობა 842 ადამიანს შეადგენს. გოლუეის საგრაფო ↑ 12. Alphabetical list of Towns with their population, 2002 and 2006 ირლანდიის სტატისტიკის ცენტრალური დეპარტამენტი.
სალმანასარ III

სალმანასარ III (ასურ. შულმანუაშარედუ) — ასურეთის მეფე ძვ. წ. 859-ძვ. წ. 824 წლებში. თითქმის ყოველ წელს აწყობდა ლაშქრობებს მეზობელი ქვეყნების წინააღმდეგ. ძვ. წ. 830 წლამდე 4-ჯერ ილაშქრა ურარტუს წინააღმდეგ, მაგრამ უშედეგოდ. აღმავლობის გზაზე დამდგარი ურარტუს სამეფო ვერ დაიმორჩილა. რამდენიმე ლაშქრობა ჩაატარა ჩრდილოეთ სირიაში. ძვ. წ. 854 წელს დამარცხდა კარკარის ციხე-სიმაგრესთან. ძვ. წ. 845 წელს 120-ათასიანი ჯარით გაილაშქრა ხმელთაშუაზღვისპირეთის ქვეყნების კოალიციაზე, რომელსაც დამასკო ხელმძღვანელობდა. მხოლოდ ძვ. წ. 841 წელს აიღო დამასკო და მცირე ხნით დაიმორჩილა სირია. გარკვეული წარმატებები მოიპოვა ბაბილონის წინააღმდეგ ბრძოლაში. თავისი ქვეყნის დედაქალაქ ქალხუში (ახლანდ. ნიმრუდი) ააშენა დიდებული სასახლე. მისი ნანგრევების შესწავლისას აღმოჩნდა შავი ქვის ობელისკი და ბრინჯაოთი მოჭედილი ჭიშკარი (ე. წ. ბალავატის ჭიშკარი). მასზე გამოსახულია სალმანასარის გადახდილი ბრძოლების სცენები წარწერებით. ჭიშკარი ასურული ხელოვნების შესანიშნავ ნიმუშს წარმოადგენს. ასურეთის მეფეები ქართული საბჭოთა ენციკლოპედია, ტ. 8, თბ., 1984. — გვ. 694.
კლერგოლუეი

კლერგოლუეი (ირლ. Baile an Chláir) — გელტახტი სოფელი ირლანდიაში, მდებარეობს გოლუეის საგრაფოში, კონაქტის პროვინციაში. 2006 წლის მონაცემებით სოფლის მოსახლეობა 741 ადამიანს შეადგენს. გოლუეის საგრაფო ↑ 12. Alphabetical list of Towns with their population, 2002 and 2006 ირლანდიის სტატისტიკის ცენტრალური დეპარტამენტი.
მარკო სტორარი

მარკო სტორარი (იტალ. Marco Storari; დ. 7 იანვარი, 1977, პიზა, იტალია) — იტალიელი საფეხბურთო მეკარე, რომელიც ამჟამად თამაშობს იტალიის სერია A-ს კლუბ „მილანში“. სტორარის პროფესიონალური კარიერა დაიწყო იტალიურ კლუბ „ანკონაში“ 1998 წელს. სხვადასხვა დროს თამაშობდა ისეთ განთქმულ კლუბებში როგორებიცაა „ნაპოლი“, „ლევანტე“, „ფიორენტინა“ და „იუვენტუსი“. 2017 წლის 10 იანვარს, 40 წლის სტორარი ხელმეორედ შეუერთდა „მილანს“ ექვსი თვის ვადით. იუვენტუსი სერია A (4): 2011-12, 2012-13, 2013-14, 2014-15 იტალიის სუპერთასი (2): 2012, 2013 იტალიის თასი: 2014-15 კალიარი სერია B: 2015–16 სტატისტიკა Tutto Calciatori (იტალიური) Gazzetta dello Sport profile (იტალიური) პროფილი საიტზე BDFutbol ↑ „Sampdoria director Sergio Gasparin admits Marco Storari deal has hit a snag“. Goal.com. 10 ივნისი, 2010. ციტირების თარიღი: 22 ივნისი, 2010. შეამოწმეთ თარიღის პარამეტრი |accessdate= და |date=-ში (დახმარება) ↑ A.C. Milan official statement. A.C. Milan (10 იანვარი, 2017). ციტირების თარიღი: 10 იანვარი, 2017. ↑ „M. Storari“. Soccerway. ციტირების თარიღი: 6 დეკემბერი, 2013. შეამოწმეთ თარიღის პარამეტრი |accessdate=-ში (დახმარება)
სალმანასარ V

სალმანასარ V (ასურ. შულმანუაშარედუ) — ასურეთის მეფე ძვ. წ. 727-ძვ. წ. 722 წლებში. განაგრძობდა თავისი მამის ტიგლათფილესერ III-ის პოლიტიკას. ბაბილონში იწოდებოდა ულულაის სახელით, რაც იმაზე მიუთითებს, რომ იქ ჯერ კიდევ ინარჩუნებდა მეფობას. ასურეთში ქალაქ ასურს, ხოლო სამხრეთ შუამდინარეთში ქალაქ ბაბილონს, ნიფურსა და სიფარს გაუუქმა პრივილეგიები – მოუსპო თვითმმართველობა და დაბეგრა გადასახადით, რამაც გამოიწვია ადგილობრივი არისტოკრატიის უკმაყოფილება. სალმანასარმა მოაწყო დამსჯელი ექსპედიცია აჯანყებული ტვიროსისა და ისრაელის წინააღმდეგ, მაგრამ სამარიის ალყის დროს სასახლის შეთქმულების მსხვერპლი გახდა. ასურეთის მეფეები ქართული საბჭოთა ენციკლოპედია, ტ. 8, თბ., 1984. — გვ. 694.
ლუკა მარონე

ლუკა მარონე (იტალ. Luca Marrone; დ. 3 მარტი, 1990, ტურინი, იტალია) — იტალიელი ფეხბურთელი, რომელიც ამჟამად თამაშობს იტალიურ კლუბში კარპიში იჯარით იუვენტუსიდან. იუვენტუსი სერია A (3): 2011-12, 2012-13, 2014-15 იტალიის სუპერთასი (2): 2012, 2013 იტალიის თასი: 2014-15 იუვენტუსი (პრიმავერა) ვიარეჯოს თასი (2): 2009, 2010
სამანიდების სახელმწიფო

სამანიდების სახელმწიფო — ფეოდალური დინასტია და სახელმწიფო შუა აზიაში. დედაქალაქი - ბუხარა. სამანიდების დინასტია შუა აზიაში არსებობდა 819-999 წლებში. მათი სახელწოდება მოდის სამან-ხუდათისაგან, რომელიც ბალხის (ჩრდ. ავღანეთი) მახლობლად მდებარე სოფელ სამანის მცხოვრები იყო. 806-810 წწ. ანტიარაბული აჯანყების ჩახშობაში მონაწილეობისათვის სამანის მემკვიდრეებმა საგამგებლოდ მიიღეს მავერანაჰრის დიდი ნაწილი. სამანიდების დინასტიამ არსებობა შეწყვიტა მანსურ II-ის (997-999 წწ.) დროს, როდესაც თურქმა ყარახანიდებმა ბუხარა აიღეს. სამანიდების სახელმწიფო წარმოიშვა არაბთა სახალიფოს დაშლასთან და სამნიდების დინასტიის დაწინაურებასთან დაკავშირებით. X საუკუნის I ნახევარში მოიცავდა მავერანაჰრს, ხორასანს, ჩრდილოეთ და აღმოსავლეთ ირანს. მისი ვასალი იყო ხვარაზმი, სისტანი, გორგანი, რეშთი, ღაზნი და სხვა პროვინციები. X საუკუნის დასასრულს ფეოდალურმა დაქსაქსულობამ გამოიწვია სამანიდების სახელმწიფოს დაშლა. შუა აზიაში ჩამოყალიბდა ყარახანიდების სახელმწიფო, ხოლო მდინარე ამუდარიის სამხრეთით ღაზნევიდები გაბატონდნენ. ქართული საბჭოთა ენციკლოპედია, ტ. 8, თბ., 1984. — გვ. 700.
ბაბის კანტონი

ბაბის კანტონი (ესპ. Cantón Baba) — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი ბაბა. 2001 წლის აღწერის მონაცემებით მოსახლეობა 35 185 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
ბაბაოიოს კანტონი

ბაბაოიოს კანტონი (ესპ. Cantón Babahoyo) — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი ბაბაოიო. 2001 წლის აღწერის მონაცემებით მოსახლეობა 132 824 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
რევაზ გურგენიძე

რევაზ აფრიკოს ძე გურგენიძე (დ. 11 დეკემბერი, 1951, სოხუმი — გ. 21 დეკემბერი, 2012, თბილისი) — ქართველი გენერალ-მაიორი (1997). დაამთავრა ქ. ულიანოვსკის უმაღლესი სატანკო სამეთაურო სასწავლებელი (1973), შემდეგ მარშალ მალინოვსკის სახელობის სამხედრო აკადემია (დაახლ. 1985). 1973–1979 წლებში მსახურობდა აღმოსავლეთ გერმანიაში, 1978–1983 წლებში — ამიერკავკასიის სამხედრო ოლქში, სადაც მეთაურობდა ლენქორანის სატანკო ბატალიონს. 1983–1988 წლებში ქ. კიროვაბადში დისლოცირებული სატანკო პოლკის მეთაური იყო, შემდეგ იმყოფებოდა ავღანეთში. 1989 წლის 9 აპრილის ტრაგედიის შემდეგ პოლკოვნიკის წოდებით გადადგა სამხედრო სამსახურიდან. 1992 წლიდან მეთაურობდა საქართველოს თავდაცვის სამინისტროს მე-11 ბრიგადას; მონაწილეობდა აფხაზეთის კონფლიქტში. 1994–1998 წლებში სარდლობდა ცხინვალის რეგიონში დისლოცირებული სამშვიდობო ძალების ქართულ დანაყოფს. 2004 წლიდან თადარიგში იყო. დაჯილდოებული იყო წითელი ვარსკვლავის, ვახტანგ გორგასლის II და III ხარისხის ორდენებით, აგრეთვე მედლებით. რევაზ გურგენიძე[მკვდარი ბმული] : ხსოვნა // საქართველოს რესპუბლიკა. - 2012. - 21 დეკემბერი.
ივანე გურგენიძე

ივანე (ვანო) გრიგოლის ძე გურგენიძე (დ. 22 ნოემბერი, 1941, ზოვრეთი, ზესტაფონის რაიონი — გ. 14 ივნისი, 2012) — ქართველი გენერალ-ლეიტენანტი (1993 ), საქართველოს თავდაცვის მინისტრის მოადგილე (1992–2000 ). სამხედრო განათლება მიიღო ომსკსა და მინსკში. 1963 წლიდან მსახურობდა საბჭოთა კავშირის შეიარაღებულ ძალებში ბელორუსიის სამხედრო ოლქში, ტაჯიკეთსა და ბაქოში. 1978–1991 წლებში მსახურობდა თბილისში, ჰაერსაწინააღმდეგო ძალებში. იყო სარაკეტო-საარტილერიო კორპუსის სამსახურის უფროსი, შემდეგ ჰაერსაწინააღმდეგო დაცვის მე-19 ცალკეული არმიის სარდლის მოადგილე (პოლკოვნიკის წოდებით). 1992 წლის იანვარში დაინიშნა საქართველოს თავდაცვის მინისტრის მოადგილედ შეიარაღების დარგში. იმავე წლის 15 ოქტომბერს მიენიჭა გენერალ-მაიორის, 1993 წლის 15 თებერვალს კი — გენერალ-ლეიტენანტის სამხედრო წოდება. 2000 წელს თადარიგში გავიდა. დაჯილდოებულია ვახტანგ გორგასლის მეორე ხარისხის, ვახტანგ გორგასლის მესამე ხარისხის ორი ორდენით, საბჭოთა კავშირის რამდენიმე ორდენითა და მედლით. გოგიტიძე, მ., ბეჟიტაშვილი, გ., „სამხედრო ფიცის ერთგულნი“, თბილისი, 2015. — გვ. 135, ISBN 978-9941-0-7386-1.
პავლოვსკი (სანქტ-პეტერბურგი)

პავლოვსკი (რუს. Павловск) — ქალაქი რუსეთში, ფედერაციული მნიშვნელობის ქალაქ სანქტ-პეტერბურგში. მდებარეობს პუშკინის რაიონში, მდინარე სლავიანკას ნაპირზე, სანქტ-პეტერბურგის ცენტრიდან სამხრეთით 25 კილომეტრში და პუშკინის ცენტრიდან 3 კილომეტრში. 2010 წლის მონაცემებით ქალაქის მოსახლეობა 16 087 ადამიანს შეადგენდა. 1918-1944 წლებში ქალაქს ერქვა სლუცკი, რევოლუციონერ ვერა სლუცკაიას პატივსაცემად. ქალაქის დიდი ტურისტული მნიშვნელობა აქვს, ქალაქში მდებარეობს პავლოვსკის სასახლე და პარკი. ქალაქის ისტორიული ცენტრი შესულია იუნესკოს მსოფლიოს მემკვიდრეობის სიაში (მიეკუთვნება სანქტ-პეტერბურგის ისტორიულ ცენტრსა და მასთან დაკავშირებულ ძეგლებს). პავლოვსკის კლიმატი ზომიერი და ნოტიოა, რომელიც ზღვიურიდან კონტინენტურში გადადის. დღის ხანგრძლივობა ზამთრის სეზონზე დაახ. 5 საათსა და 51 წუთს, ხოლო ზაფხულის სეზონში დაახ. 18 საათსა და 50 წუთს შეადგენს. ქალაქში ჰიდრო რესურსები საკმაოდ დაბინძურებულია, რაც ეკოლოგიას დიდ საფრთხეს უქმნის. გარემოს დაბინძურებას ძირითადად საყოფაცხოვრებო ნარჩენები იწვევს, რომელთა გადამამუშავებელი სათანადო დაწესებულებები არ არის. მსოფლიო მემკვიდრეობის ძეგლების სია ევროპაში იუნესკოს მსოფლიო მემკვიდრეობის ძეგლები რუსეთში ოფიციალური საიტი დაარქივებული 2018-11-09 საიტზე Wayback Machine. პავლოვსკი ენციკლოპედიაში „ჩემი ქალაქი“ დაარქივებული 2009-11-30 საიტზე Wayback Machine. პავლოვსკის სასახლე და პარკი ↑ Госкомстат РФ. Итоги ВПН 2010. Том 1. Численность и размещение населения დაარქივებული 2016-03-25 საიტზე Wayback Machine. : 11. Численность населения России, федеральных округов, субъектов Российской Федерации, городских округов, муниципальных районов, городских и сельских поселений დაარქივებული 2020-07-28 საიტზე Wayback Machine. ↑ Historic Centre of Saint Petersburg and Related Groups of Monuments. UNESCO World Heritage Centre. დაარქივებულია ორიგინალიდან — 2011-08-24. ციტირების თარიღი: 2009-08-28. ↑ Колпино: заводская, но чистая окраина. «metro-Санкт-Петербург» № 151(1055) (29 августа 2006), стр. 3
ბუენა-ფეს კანტონი

ბუენა-ფეს კანტონი (ესპ. Buena Fe Canton) — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი ბუენა-ფე. 2001 წლის აღწერის მონაცემებით მოსახლეობა 47 361 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
მოკაჩეს კანტონი

მოკაჩეს კანტონი (ესპ. Cantón Mocache) — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი მოკაჩე. 2001 წლის აღწერის მონაცემებით მოსახლეობა 33 481 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
მონტალვოს კანტონი

მონტალვოს კანტონი (ესპ. Cantón Montalvo) — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი მონტალვო. 2001 წლის აღწერის მონაცემებით მოსახლეობა 20 067 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
პალენკეს კანტონი

პალენკეს კანტონი (ესპ. Cantón Palenque) — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი პალენკე. 2001 წლის აღწერის მონაცემებით მოსახლეობა 20 658 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
პუებლო-ვიეხოს კანტონი

პუებლო-ვიეხოს კანტონი (ესპ. Cantón Pueblo Viejo) — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი პუებლო-ვიეხო. 2001 წლის აღწერის მონაცემებით მოსახლეობა 29 420 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
კევედოს კანტონი

კევედოს კანტონი (ესპ. Cantón Quevedo) — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი კევედო. 2001 წლის აღწერის მონაცემებით მოსახლეობა 139 790 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
კინსალომოს კანტონი

კინსალომოს კანტონი (ესპ. Cantón Quinsaloma) — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი კინსალომა. 2001 წლის აღწერის მონაცემებით მოსახლეობა 13 150 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
ურდანეტას კანტონი

ურდანეტას კანტონი (ესპ. Cantón Urdaneta) — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი კატარამა. 2001 წლის აღწერის მონაცემებით მოსახლეობა 25 812 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
ვალენსიის კანტონი

ვალენსიის კანტონი (ესპ. Cantón Valencia) — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი ვალენსია. 2001 წლის აღწერის მონაცემებით მოსახლეობა 32 870 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
ვენტანასის კანტონი

ვენტანასის კანტონი (ესპ. Cantón Ventanas) — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი ვენტანასი. 2001 წლის აღწერის მონაცემებით მოსახლეობა 71 145 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
ვინსესის კანტონი

ვინსესის კანტონი (ესპ. Cantón Vinces) — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი ვინსესი. 2001 წლის აღწერის მონაცემებით მოსახლეობა 61 565 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
ჩონეს კანტონი

ჩონეს კანტონი (ესპ. Cantón Chone) — კანტონი ეკვადორში, მანაბის პროვინციაში. ადმინისტრაციული ცენტრია ქალაქი ჩონე. 2001 წლის აღწერის მონაცემებით მოსახლეობა 117 634 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
ელ-კარმენის კანტონი

ელ-კარმენის კანტონი (ესპ. Cantón El Carmen) — კანტონი ეკვადორში, მანაბის პროვინციაში. ადმინისტრაციული ცენტრია ქალაქი ელ-კარმენი. 2001 წლის აღწერის მონაცემებით მოსახლეობა 69 998 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com
ფლავიო-ალფაროს კანტონი

ფლავიო-ალფაროს კანტონი (ესპ. Cantón Flavio Alfaro) — კანტონი ეკვადორში, მანაბის პროვინციაში. ადმინისტრაციული ცენტრია ქალაქი ფლავიო-ალფარო. 2001 წლის აღწერის მონაცემებით მოსახლეობა 25 390 ადამიანს შეადგენდა. ↑ Estos son los 221 alcaldes en Ecuador para el período 2023-2027 ↑ Cantons of Ecuador at statoids.com